Джылахъстэнейм и лIыкIуэхэм къалэжь
Илъэс 45-рэ лъандэрэ спортымкIэ гъэсакIуэ Тумэ Василий, шахмат джэгукIэм хуэIэзэ, илъэс 15 зи ныбжь Ахэмын Iэдисэ сымэ яхэтынущ ди республикэм олимп мафIэр щызэIэпызыхынухэм.
Тумэ Василий Акъбащ Ипщэ къуажэм дэт сабий-ныбжьыщIэ спорт школым и унафэщIщ. Ар бэнакIуэ цIэрыIуэу щытащ, иджы школым физкультурэмкIэ щрегъаджэ, СССР-м егъэджэныгъэмкIэ и IэнатIэм и отличникщ.
Ахэмын Iэдисэ урыс шашкэхэмкIэ дуней псом пашэныгъэр къыщыхьыным теухуауэ Сочэ къалэм щекIуэкIа ХХII зэхьэзэхуэм, апхуэдэу шахматымкIэ дунейпсо турнир зыбжанэм щытекIуащ.
Къэгъэлъэгъуапхъэщ Тэрч районым и лIыкIуэхэр олимп мафIэр зэIэпызыхынухэм щIахэхуам нэгъуэщI щхьэусыгъуи зэриIэр. Ди республикэм щыщу Олимп чемпион цIэ лъапIэр къэзыхьа цIыхуи 4-м ящыщу 3-р — Шыхъуэ Борис (лъакъуэрыгъажэ спорт, Мюнхен, 1972 гъэ), Ахэмын Еленэ (волейбол, Москва, 1980 гъэ), Хъущт Аслъэнбэч (алыдж-урым бэнэкIэ, Пекин, 2008 гъэ) сымэ а районым и лIыкIуэщ.
КIуантIэ Замирэ.
